PMIndiaData/PMIndiaSum huggingface dataset:
ଦାମନ ଏବଂ ଦିଉରେ 1 ହଜାର କୋଟି ଟଙ୍କାର ବିଭିନ୍ନ ଉନ୍ନୟନ ପ୍ରକଳ୍ପ ଶୁଭାରମ୍ଭ କଲେ ପ୍ରଧାନମନ୍ତ୍ରୀ;

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଦାମନ ଏବଂ ଦିଉରେ 1 ହଜାର କୋଟି ଟଙ୍କାର ବିଭିନ୍ନ ଉନ୍ନୟନ ପ୍ରକଳ୍ପ ଶୁଭାରମ୍ଭ କରିଛନ୍ତି । ସେ ବିଭିନ୍ନ ଯୋଜନାର ହିତାଧିକାରୀମାନଙ୍କୁ ପ୍ରମାଣପତ୍ର ବଣ୍ଟନ କରିବା ସହିତ ଦାମନ ମହାବିଦ୍ୟାଳୟ ପଡ଼ିଆରେ ଆୟୋଜିତ ସାଧାରଣ ସଭାରେ ଉଦ୍ବୋଧନ ଦେଇଥିଲେ । କେବଳ ତାଙ୍କ ସହ ଯୋଗଦେଇଥିବା ଲୋକମାନଙ୍କ ସଂଖ୍ୟା ଦୃଷ୍ଟିରୁ ନୁହେଁ ବରଂ ସେଠାରେ ଶୁଭାରମ୍ଭ ହୋଇଥିବା ବିଭିନ୍ନ ବିକାଶମୂଳକ ପ୍ରକଳ୍ପ ଦୃଷ୍ଟିରୁ ଏହି ସାଧାରଣ ସଭାକୁ ଦାମନର ଏକ ଐତିହାସିକ କାର୍ଯ୍ୟକ୍ରମ ବୋଲି ପ୍ରଧାନମନ୍ତ୍ରୀ ବର୍ଣ୍ଣନା କରିଥିଲେ । ସ୍ୱଚ୍ଛତା ପ୍ରତି ବିଶେଷ ଗୁରୁତ୍ୱ ଦେବା ଲାଗି ଦାମନର ଜନସାଧାରଣଙ୍କୁ ପ୍ରଧାନମନ୍ତ୍ରୀ ଆହ୍ୱାନ କରିଥିଲେ । କାରଣ ସ୍ୱଚ୍ଛତା ପର୍ଯ୍ୟଟନର ଅଭିବୃଦ୍ଧି ପାଇଁ ସୁଯୋଗ ସୃଷ୍ଟି କରିଥାଏ । ଦାମନକୁ ଖୋଲା ମଳମୁକ୍ତ ଅଂଚଳରେ ପରିଣତ କରିବା ଲାଗି ପ୍ରଧାନମନ୍ତ୍ରୀ ସ୍ଥାନୀୟ ପ୍ରଶାସନକୁ ଅଭିନନ୍ଦନ ଜଣାଇଥିଲେ । ସେ କହିଥିଲେ ଯେ ଦାମନ ଯେପରି ଭାବେ ସ୍ୱଚ୍ଛତାକୁ ଏକ ଜନ ଆନ୍ଦୋଳନ ଭାବେ ଗ୍ରହଣ କରି ଇ-ରିକ୍ସା ଏବଂ ସିଏନଜିର ଉପଯୋଗ କରିଥିଲା ଏହା ଆମ ପାଇଁ ଏକ ଉଜ୍ଜ୍ୱଳ ଉଦାହରଣ । ଦାମନର ସାମଗ୍ରୀକ ସଂସ୍କୃତିର ପ୍ରଶଂସା କରି ପ୍ରଧାନମନ୍ତ୍ରୀ କହିଥିଲେ ଯେ ଦାମନ ଏକ କ୍ଷୁଦ୍ର-ଭାରତରେ ପରିଣତ ହୋଇଛି ଏବଂ ସାରା ଦେଶରୁ ଲୋକମାନେ ଆସି ଏଠାରେ ରହୁଛନ୍ତି ଓ କାର୍ଯ୍ୟ କରୁଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ ସରକାର ମତ୍ସ୍ୟଜୀବୀଙ୍କ କଲ୍ୟାଣ ପାଇଁ ବ୍ୟାପକ ପଦକ୍ଷେପ ନେଉଛନ୍ତି । ମତ୍ସ୍ୟଜୀବୀଙ୍କ ଜୀବନରେ ସକାରାତ୍ମକ ପରିବର୍ତ୍ତନ ଆଣିବାର ପ୍ରତିବଦ୍ଧତା ଦ୍ୱାରା ଅନୁପ୍ରାଣୀତ ହୋଇ ସେ “ନୀଳ ବିପ୍ଳବ” ପ୍ରତି ସର୍ବାଧିକ ଗୁରୁତ୍ୱ ଦେଉଛନ୍ତି । ଉଡାନ ଯୋଜନାରେ ଅହମ୍ମଦାବାଦରୁ ଦିଉକୁ ଯୋଗାଯୋଗ କରୁଥିବା ଏୟାର ଓଡ଼ିଶାର ବିମାନକୁ ପ୍ରଧାନମନ୍ତ୍ରୀ ଉଦ୍ଘାଟନ କରିଥିଲେ । ସେ ଭିଡିଓ ଲିଙ୍କ ଜରିଆରେ ଦାମନରୁ ଦିଉ ପର୍ଯ୍ୟନ୍ତ ପୱନ ହଂସ ହେଲିକପ୍ଟର ସେବାକୁ ପତାକା ଦେଖାଇ ଶୁଭାରମ୍ଭ କରିଥିଲେ । ବେଟୀ ବଚାଓ, ବେଟୀ ପଢ଼ାଅ ଯୋଜନା ଅନ୍ତର୍ଗତ ନବଜାତ ଶିଶୁକନ୍ୟାଙ୍କୁ ପ୍ରଧାନମନ୍ତ୍ରୀ “ବଢ଼ାଇ କିଟ” ପ୍ରଦାନ କରିଥିଲେ । ସେ ଦାମନ ଏବଂ ଦିଉ ପ୍ରଶାସନ ଦ୍ୱାରା ମାଗଣା ଡ୍ରାଇଭିଂ ତାଲିମ ଦିଆଯାଇଥିବା ମହିଳାମାନଙ୍କୁ ପ୍ରମାଣପତ୍ର ଏବଂ ସ୍କୁଲ ଛାତ୍ରୀଙ୍କୁ ସାଇକେଲ ବଣ୍ଟନ କରିଥିଲେ । ପ୍ରଧାନମନ୍ତ୍ରୀ ସିଏନଜି ପରିଚାଳିତ ଯାନ ଚଳାଚଳ ପାଇଁ ଅନୁମତିପତ୍ର ବିତରଣ କରିଥିଲେ । ଏଥିସହିତ ସେ ପ୍ରଧାନମନ୍ତ୍ରୀ ଆବାସ ଯୋଜନା ଗ୍ରାମୀଣ ଏବଂ ସହରାଂଚଳ, ପ୍ରଧାନମନ୍ତ୍ରୀ ଜୀବନଜ୍ୟୋତି ବୀମା ଯୋଜନା, ପ୍ରଧାନମନ୍ତ୍ରୀ ଜୀବନ ସୁରକ୍ଷା ଯୋଜନା ଏବଂ ପ୍ରଧାନମନ୍ତ୍ରୀ ମୂଦ୍ରା ଯୋଜନାର ହିତାଧିକାରୀମାନଙ୍କୁ ପ୍ରମାଣପତ୍ର ବଣ୍ଟନ କରିଥିଲେ । ପ୍ରଧାନମନ୍ତ୍ରୀ ଇ-ରିକ୍ସା, ପେହଲୀ ସବାରୀ ଏବଂ ଆମ୍ବୁଲାନ୍ସ ସେବାକୁ ମଧ୍ୟ ପତାକା ଦେଖାଇ ଶୁଭାରମ୍ଭ କରିଥିଲେ ।
ଭାରତ-କାତାର କୌଶଳ ବିକାଶ  ସହଯୋଗ ରାଜିନାମାକୁ କ୍ୟାବିନେଟ୍ ମଞ୍ଜୁରି

ଭାରତ ଓ କାତାର ମଧ୍ୟରେ କୌଶଳ ବିକାଶ ସହଯୋଗ ଏବଂ ଯୋଗ୍ୟତା ସ୍ୱୀକୃତି ସଂପର୍କିତ ବୁଝାମଣାପତ୍ରକୁ କେନ୍ଦ୍ର କ୍ୟାବିନେଟ୍ ମଞ୍ଜୁରି ପ୍ରଦାନ କରିଛି । ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ ବୈଠକରେ ଆଜି ଏହି ନିଷ୍ପତି ନିଆଯାଇଛି । ଏହି ରାଜିନାମାର ସର୍ତ୍ତାବଳୀ ଅନୁସାରେ ଉଭୟ ରାଷ୍ଟ୍ର କୌଶଳ ବିକାଶ ଘେନି ପରସ୍ପରକୁ ସହଯୋଗ କରିବେ । ସେହିଭଳି ପ୍ରତିପକ୍ଷ ରାଷ୍ଟ୍ରଙ୍କ ଶିକ୍ଷାଗତ ଯୋଗ୍ୟତାକୁ ଅନ୍ୟ ରାଷ୍ଟ୍ର ସ୍ୱୀକୃତି ପ୍ରଦାନ କରିବା ଦିଗରେ ମଧ୍ୟ ଏହି ବୁଝାମଣାପତ୍ର କାର୍ଯ୍ୟ କରିବ । ଏ ଦିଗରେ ଥିବା ସମସ୍ତ ସମସ୍ୟାକୁ ଆଲୋଚନା ମାଧ୍ୟମରେ ଦୂର କରାଯିବ । ଏହାଦ୍ୱାରା ଉଭୟ ରାଷ୍ଟ୍ର ଶ୍ରମିକ-କାରିଗରଙ୍କ ଚଳନଶୀଳତା, କୌଶଳବିକାଶ ଏବଂ ନିଯୁକ୍ତି କ୍ଷେତ୍ରରେ ସୁଧାର ଆସିବ ।
ମନ କି ବାତ ପାଇଁ ଇନପୁଟ ଶେୟାର କରିବାକୁ ପ୍ରଧାନମନ୍ତ୍ରୀଙ୍କ ଆହ୍ୱାନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଡିସେମ୍ବର ୨୫, ୨୦୨୨ ପୂର୍ବାହ୍ନ ୧୧ଟା ବେଳେ ପ୍ରସାରିତ ହେବାକୁ ଥିବା ମନ କି ବାତ କାର୍ଯ୍ୟକ୍ରମର ଆଗାମୀ ଅଧ୍ୟାୟ ପାଇଁ ନାଗରିକମାନଙ୍କୁ ଇନପୁଟ ଶେୟାର କରିବାକୁ ଆହ୍ୱାନ ଦେଇଛନ୍ତି । MyGov, Namo App କିମ୍ବା ୧୮୦୦-୧୧-୭୮୦୦ ନମ୍ବରରେ ନିଜ ବାର୍ତ୍ତା ରେକର୍ଡ କରାଇବାକୁ ଶ୍ରୀ ମୋଦୀ ଆହ୍ୱାନ ଦେଇଛନ୍ତି । MyGov ଆମନ୍ତ୍ରଣକୁ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି; “୨୦୨୨ର ଶେଷ #MannKiBaat ଏହି ମାସର ୨୫ ତାରିଖରେ ପ୍ରସାରିତ ହେବ । ଆପଣମାନଙ୍କ ଇନପୁଟ ପାଇଁ ଉତ୍ସୁକତାର ସହ ଅପେକ୍ଷା କରିଛି । MyGov, Namo App କିମ୍ବା ୧୮୦୦-୧୧-୭୮୦୦ ନମ୍ବରରେ ଆପଣମାନେ ନିଜ ବାର୍ତ୍ତା ରେକର୍ଡ କରାଇବାକୁ ଆହ୍ୱାନ କରୁଛି ।”
ଭାରତ-ଆଫ୍ରିକା ଫୋରମ ସମ୍ମିଳନୀ (ଆଇଏଏଫଏସ-3)କୁ ପର୍ଯ୍ୟାୟକ୍ରମେ କାର୍ଯ୍ୟକାରୀ କରିବା ସମ୍ପର୍କରେ ଆଫ୍ରିକାରେ ମିଶନ ପ୍ରତିଷ୍ଠା ପ୍ରସ୍ତାବକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ବୈଠକରେ 2018-2021ର ଚାରି ବର୍ଷୀୟ ଅବଧି କାଳରେ ଆଫ୍ରିକାରେ 18ଟି ନୂଆ ଭାରତୀୟ ମିଶନ ପ୍ରତିଷ୍ଠା ପ୍ରସ୍ତାବକୁ ଅନୁମୋଦନ କରାଯାଇଛି । ଆଫ୍ରିକାରେ ବୁର୍କିନା ଫାସୋ, କାମେରୁନ, କେପ ବର୍ଡେ, ଚାଦ, କଙ୍ଗୋ ଗଣତନ୍ତ୍ର, ଜିବୁତୀ, ଇକ୍ୱେଟୋରିଆଲ ଗିନି, ଏରୀଟ୍ରିୟା, ଗିନି, ଗିନି ବିସାଉ, ଲାଇବେରିଆ, ମରିଟାନିଆ, ରୱାଣ୍ଡା, ସାଓ ଟୋମ ଏବଂ ପ୍ରିନସିପେ, ସିଏରା ଲିୟୋନ, ସୋମାଲିଆ, ସ୍ୱାଜିଲାଣ୍ଡ ଏବଂ ଟୋଗୋରେ 18ଟି ନୂଆ ଭାରତୀୟ ମିଶନ 2018-2019 ର ଚାରି ବର୍ଷୀୟ ଅବଧି କାଳରେ ଖୋଲାଯିବ । ଏହାଦ୍ୱାରା ଆଫ୍ରିକାରେ ଭାରତୀୟ ମିଶନର ସଂଖ୍ୟା 29 ରୁ ବୃଦ୍ଧି ପାଇ 47 ହୋଇଯିବ । ଏହି ନିଷ୍ପତ୍ତି ଦ୍ୱାରା ଆଫ୍ରିକୀୟ ମହାଦେଶରେ ଭାରତର କୂଟନୈତିକ ପ୍ରସାର ବୃଦ୍ଧି ପାଇବ ଏବଂ ଆଫ୍ରିକୀୟ ଦେଶରେ ଭାରତୀୟ ପ୍ରବାସୀଙ୍କ ସହିତ ଯୋଗାଯୋଗ କରିବାରେ ସହଜ ହେବ । ନୂଆ ମିଶନ ପ୍ରତିଷ୍ଠା ପ୍ରୟାସ ଦ୍ଵାରା ଆଫ୍ରିକା ସହିତ ସହଯୋଗ ଏବଂ ସମ୍ପର୍କର ଉଦ୍ଦେଶ୍ୟ ପୂରଣ କରିବାରେ ସହାୟତା ମିଳିପାରିବ ।
PSLV-C37, କାର୍ଟୋସାଟ ସହ 104 କ୍ଷୁଦ୍ର ଉପଗ୍ରହର ସଫଳ ପ୍ରକ୍ଷେପଣ,

ଇସ୍ରୋ ବୈଜ୍ଞାନିକଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ PSLV-C37 ଯାନର ସଫଳ ଉତକ୍ଷେପଣ ପାଇଁ ଭାରତୀୟ ମହାକାଶ ଗବେଷଣା ସଂସ୍ଥା – ଇସ୍ରୋର ବୈଜ୍ଞାନିକମାନଙ୍କୁ ଅଭିନନ୍ଦନ ଜଣାଇଛନ୍ତି । ଏହି ପ୍ରକ୍ଷେପଣ ଯାନ ମାଧ୍ୟମରେ ଆଜି ଭାରତୀୟ ଉପଗ୍ରହ କାର୍ଟୋସାଟ ବ୍ୟତୀତ ଅନ୍ୟ 103ଟି କ୍ଷୁଦ୍ର ଉପଗ୍ରହ ଅନ୍ତରୀକ୍ଷକୁ ପ୍ରେରଣ କରାଯାଇଛି । ‘‘PSLV-C37, କାର୍ଟୋସାଟ ଏବଂ 103ଟି କ୍ଷୁଦ୍ର ଉପଗ୍ରହର ସଫଳ ଉତକ୍ଷେପଣ ପାଇଁ ଇସ୍ରୋକୁ ଅଭିନନ୍ଦନ । ଇସ୍ରୋର ଉଲ୍ଲେଖନୀୟ କୃତୀତ୍ୱ ଆମ ରାଷ୍ଟ୍ର ତଥା ବୈଜ୍ଞାନିକ ସମୁଦାୟ ପାଇଁ ଏକ ଗୌରବଜ୍ଜ୍ୱଳ ମୁହୂର୍ତ୍ତ । ବୈଜ୍ଞାନିକମାନଙ୍କୁ ଭାରତ ପ୍ରଣାମ କରୁଛି । ମହାକାଶ ବିଭାଗର ସଚିବଙ୍କ ସହିତ କଥାବାର୍ତ୍ତା ହୋଇ ତାଙ୍କୁ ଏବଂ ଏହି ପ୍ରକ୍ଷେପଣରେ ସଂପୃକ୍ତ ସମଗ୍ର ବୈଜ୍ଞାନିକ ଦଳକୁ ଆଜିର ଅସାଧାରାଣ ସାଫଲ୍ୟ ପାଇଁ ଅଭିନନ୍ଦନ ଜଣାଇଛି’’, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ସମୃଦ୍ଧି ପାଇଁ ଭାରତ – ପ୍ରଶାନ୍ତ ମହାସାଗରୀୟ ଅର୍ଥନୈତିକ ସଂରଚନା (ଆଇପିଇଏଫ୍‌) କାର୍ଯ୍ୟକ୍ରମର ଶୁଭାରମ୍ଭ ଅବସରରେ ପ୍ରଧାନମନ୍ତ୍ରୀଙ୍କ ଅଂଶଗ୍ରହଣ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଟୋକିଓ ଠାରେ ସମୃଦ୍ଧି ପାଇଁ ଭାରତ – ପ୍ରଶାନ୍ତ ମହାସାଗରୀୟ ଅର୍ଥନୈତିକ ସଂରଚନା (ଆଇପିଇଏଫ୍‌)ର ଶୁଭାରମ୍ଭ ନିମନ୍ତେ ଆୟୋଜିତ ଏକ କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ । ଏହି କାର୍ଯ୍ୟକ୍ରମରେ ଆମେରିକାର ରାଷ୍ଟ୍ରପତି ମହାମହିମ ଶ୍ରୀ ଜୋଶେଫ୍ ଆର୍ ବାଇଡେନ୍ ଏବଂ ଜାପାନର ପ୍ରଧାନମନ୍ତ୍ରୀ ମହାମହିମ ଶ୍ରୀ ଫୁମିଓ କିଶିଦା ମଧ୍ୟ ସାମିଲ୍ ହୋଇଥିଲେ । ଏହା ସହିତ ଅନ୍ୟ ଅଂଶୀଦାର ଦେଶ ଗୁଡିକ, ଯଥା- ଅଷ୍ଟ୍ରେଲିଆ, ବ୍ରୁନେଇ, ଇଣ୍ଡୋନେସିଆ, କୋରିଆ ସାଧାରଣତନ୍ତ୍ର, ମାଲେସିଆ, ନ୍ୟୁଜିଲ୍ୟାଣ୍ଡ, ଫିଲିପାଇନ୍ସ, ସିଙ୍ଗାପୁର, ଥାଇଲ୍ୟାଣ୍ଡ ଏବଂ ଭିଏତ୍‌ନାମର ନେତା ମାନେ ଆଭାସୀ (ଭର୍ଚୁଆଲ୍‌) ରୂପରେ ଉପସ୍ଥିତ ଥିଲେ । ଏହି ଉପଲକ୍ଷେ ଏକ ମିଳିତ ବିବୃତି ଜାରି କରା ଯାଇଥିଲା, ଯେଉଁଥିରେ ଆଇପିଇଏଫ୍‌ରେ କଳ୍ପନା କରା ଯାଇଥିବା ପ୍ରମୁଖ ପ୍ରସଙ୍ଗଗୁଡ଼ିକ ଊପରେ ଆଲୋକପାତ କରା ଯାଇଥିଲା । ଆଇପିଇଏଫ୍ ଭାରତ – ପ୍ରଶାନ୍ତ ମହାସାଗରୀୟ କ୍ଷେତ୍ରରେ ପ୍ରତ୍ୟାଶା କ୍ଷମତାକୁ ବୃଦ୍ଧି କରିବା, ସ୍ଥିରତା, ଅନ୍ତର୍ଭୁକ୍ତି, ଆର୍ôଥକ ଅଭିବୃଦ୍ଧି, ନିଷ୍ପକ୍ଷତା ଏବଂ ପ୍ରତିଯୋଗିକାକୁ ବୃଦ୍ଧି କରିବା ଉଦ୍ଦେଶ୍ୟରେ ଅଂଶୀଦାର ଦେଶ ମାନଙ୍କ ମଧ୍ୟରେ ଆର୍ôଥକ ଭାଗୀଦାରିକୁ ସୁଦୃଢ଼ କରିବାକୁ ଚାହୁଁଛି । ଶୁଭାରମ୍ଭ କାର୍ଯ୍ୟକ୍ରମ ଅବସରରେ ନିଜର ବକ୍ତବ୍ୟରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଥିଲେ ଯେ, ଆଇପିଇଏଫ୍‌ର ଘୋଷଣା ଭାରତ – ପ୍ରଶାନ୍ତ ମହାସାଗରୀୟ କ୍ଷେତ୍ରକୁ ବିଶ୍ୱ ଆର୍ଥିକ ପ୍ରଗତିର ବାହକ କରିବା ନିମନ୍ତେ ସାମୂହିକ ଇଚ୍ଛାର ଏକ ଘୋଷଣାନାମା ଅଟେ । ଭାରତ – ପ୍ରଶାନ୍ତ ମହାସାଗରୀୟ କ୍ଷେତ୍ରରେ ଐତିହାସିକ ରୂପରେ ବ୍ୟବସାୟ ପ୍ରବାହର କେନ୍ଦ୍ରରେ ଭାରତ ଆଗରୁ ରହି ଆସିଛି ଏବଂ ଗୁଜରାଟର ଲୋଥାଲଠାରେ ବିଶ୍ୱର ସବୁଠାରୁ ପୁରୁଣା ବାଣିଜ୍ୟିକ ବନ୍ଦର ରହିଛି । ପ୍ରଧାନମନ୍ତ୍ରୀ ଭାରତ – ପ୍ରଶାନ୍ତ ମହାସାଗରୀୟ କ୍ଷେତ୍ରର ଆର୍ôଥକ ଆହ୍ୱାନ ଗୁଡିକର ସମ୍ମୁଖୀନ ହେବା ପାଇଁ ଭାଗୀଦାରିତା ଏବଂ ରଚନାତ୍ମକ ସମାଧାନର ପନ୍ଥା ଖୋଜିବା ନିମନ୍ତେ ଆହ୍ୱାନ ଦେଇଥିଲେ । ସେ ଏକ ଆଇପିଇଏଫ୍ ନିମନ୍ତେ ସମସ୍ତ ଭାରତ – ପ୍ରଶାନ୍ତ ମହାସାଗରୀୟ ଦେଶ ଗୁଡିକଙ୍କ ସହିତ ମିଶି କାର୍ଯ୍ୟ କରିବା ପାଇଁ ଭାରତର ପ୍ରତିବଦ୍ଧତା ସମ୍ପର୍କରେ କହିଥିଲେ, ଯାହା ଉଭୟ ଅନ୍ତର୍ଭୁକ୍ତିମୂଳକ ଏବଂ ନମନୀୟ ମଧ୍ୟ ଅଟେ । ସେ ଏହି କଥା ଉପରେ ଜୋର ଦେଇ କହିଥିଲେ ଯେ, ପ୍ରତ୍ୟାଶୀ ଯୋଗାଣ ଶୃଙ୍ଖଳାର ମୂଳଦୁଆରେ ୩ ଗୋଟି ‘ଟି’ ଅର୍ଥାତ୍ ଟ୍ରଷ୍ଟ (ବିଶ୍ୱାସ), ଟ୍ରାନ୍ସପ୍ୟାରେନ୍ସି (ସ୍ୱଚ୍ଛତା) ଏବଂ ଟାଇମଲିନେସ୍ (ସମୟାନୁବର୍ତିତା) ରହିବା ଉଚିତ୍ । ଭାରତ ଏକ ଅବାଧ, ମୁକ୍ତ ଏବଂ ଅନ୍ତର୍ଭୁକ୍ତିମୂଳକ ଭାରତ – ପ୍ରଶାନ୍ତ ମହାସାଗରୀୟ କ୍ଷେତ୍ର ନିମନ୍ତେ ପ୍ରତିଶ୍ରୁତିବଦ୍ଧ ଅଟେ ଏବଂ ତାର ବିଶ୍ୱାସ ଯେ, ଭାଗିଦାର ଦେଶ ଗୁଡିକ ମଧ୍ୟରେ ଆର୍ôଥକ ସମ୍ପର୍କକୁ ସୁଦୃଢ଼ କରିବା ନିମନ୍ତେ ନିରନ୍ତର ବିକାଶ, ଶାନ୍ତି ଏବଂ ସମୃଦ୍ଧି ବହୁତ ମହତ୍ୱପୂର୍ଣ୍ଣ ଅଟେ । ଭାରତ ଆଇପିଇଏଫ୍ ଅନୁସାରେ ଭାଗିଦାର ଦେଶ ଗୁଡିକ ସହିତ ଆଇପିଇଏଫ୍ ଅଧୀନରେ ସହଯୋଗ କରିବା ଏବଂ ଏହି କ୍ଷେତ୍ରରେ ଆଂଚଳିକ ଆର୍ôଥକ ସଂଯୋଗ, ଏକୀକରଣ ଏବଂ ବ୍ୟବସାୟ ତଥା ନିବେଶକୁ ପ୍ରୋତ୍ସାହିତ କରିବା ଦିଗରେ କାର୍ଯ୍ୟ କରିବା ପାଇଁ ଇଚ୍ଛୁକ ଅଟେ । ଆଇପିଇଏଫ୍‌ର ସ୍ଥାପନା ନିମନ୍ତେ ଆଜି ଆରମ୍ଭ ହୋଇଥିବା ପ୍ରକ୍ରିୟା ସହିତ ଅଂଶୀଦାର ଦେଶ ଗୁଡିକ ଆର୍ଥିକ ସହଯୋଗକୁ ସୁଦୃଢ଼ କରିବା ତଥା ଭାଗିଦାରୀ ଲକ୍ଷ୍ୟ ଗୁଡିକ ହାସଲ କରିବା ଉପରେ ଧ୍ୟାନ କେନ୍ଦ୍ରିତ କରି ବିଚାର – ବିମର୍ଶ ଆରମ୍ଭ କରିବେ ।
ଜେନେରାଲ ବିପିନ ରାଓ୍ୱତ, ତାଙ୍କ ପତ୍ନୀ ଓ ସଶସ୍ତ୍ର ସେନାର ଅନ୍ୟ ଅଧିକାରୀଙ୍କୁ ପ୍ରଧାନମନ୍ତ୍ରୀଙ୍କ ଅନ୍ତିମ ଶ୍ରଦ୍ଧାଞ୍ଜଳି

ଜେନେରାଲ ବିପିନ ରାଓ୍ୱତ, ତାଙ୍କ ପତ୍ନୀ ଓ ସଶସ୍ତ୍ର ସେନାର ଅନ୍ୟ ଅଧିକାରୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅନ୍ତିମ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ଜେନେରାଲ ବିପିନ ରାଓ୍ୱତ, ତାଙ୍କ ପତ୍ନୀ ଓ ସଶସ୍ତ୍ର ସେନାର ଅନ୍ୟ ଅଧିକାରୀଙ୍କୁ ଅନ୍ତିମ ଶ୍ରଦ୍ଧାଞ୍ଜଳି ଅର୍ପଣ କଲି । ଭାରତ ତାଙ୍କ ସମୃଦ୍ଧ ଯୋଗଦାନକୁ କେବେ ବି ଭୁଲିବ ନାହିଁ ।”
ଫସଫେଟ ଓ ପଟାସ ସାର ପାଇଁ ପୋଷକ ତତ୍ତ୍ବ ଆଧାରିତ ସବସିଡି ଦରକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଫସଫେଟ ଓ ପଟାସ ସାର ପାଇଁ ପୋଷକ ତତ୍ତ୍ବ ଆଧାରିତ ସବସିଡି ଦରକୁ ମଞ୍ଜୁରି ମିଳିଛି । ୨୦୨୨-୨୩ ରବି ଋତୁରେ ଏହି ସବସିଡି ଦର ୨୦୨୨ ଅକ୍ଟୋବର ପହିଲା ତାରିଖ ଠାରୁ ୩୧ ମାର୍ଚ୍ଚ ୨୦୨୩ ପର୍ଯ୍ୟନ୍ତ ଲାଗୁ ହେବ । ପଟାସ ଓ ଫସଫେଟ ସାରରେ ନାଇଟ୍ରୋଜେନ (ଏନ), ଫସଫରସ (ପି), ପଟାସ (କେ) ଏବଂ ସଲଫର (ଏସ) ଆଦି ବିଭିନ୍ନ ପୋଷକ ତତ୍ତ୍ବ ମିଶ୍ରଣ କରାଯିବ । ଏ ସଂକ୍ରାନ୍ତରେ ସାର ବିଭାଗ ପକ୍ଷରୁ ମିଳିଥିବା ପ୍ରସ୍ତାବକୁ କ୍ୟାବିନେଟ ମଞ୍ଜୁରି ମିଳିଛି । ବର୍ଷ କିଲୋ ପ୍ରତି ଟଙ୍କା ଏନ ପି କେ ଏସ ୨୦୨୨-୨୩ ରବି ଋତୁ (୦୧.୧୦.୨୦୨୨ରୁ ୩୧.୦୩.୨୦୨୨ ପର୍ଯ୍ୟନ୍ତ) ୯୮.୦୨ ୬୬.୯୩ ୨୩.୬୫ ୬.୧୨ ଆର୍ଥିକ ବ୍ୟୟବରାଦ: ୨୦୨୨-୨୩ ରବି ଋତୁ ପାଇଁ କ୍ୟାବିନେଟ ମୋଟ୍‌ ୫୧ ହଜାର ୮୭୫ କୋଟି ଟଙ୍କାର ସବସିଡି ମଞ୍ଜୁର କରିଛନ୍ତି । ଏଥିରେ ଫ୍ରିଟ୍‌ ବା ମାଲ ଭଡ଼ା ସବସିଡି ଜରିଆରେ ସ୍ବଦେଶୀ ସାରକୁ ଦିଆଯାଉଥିବା ସହାୟତା ସାମିଲ ରହିଛି । ଲାଭ: କ୍ୟାବିନେଟଙ୍କର ଏହି ନିଷ୍ପତ୍ତି ଦ୍ବାରା ୨୦୨୨-୨୩ ରବି ଋତୁରେ ସବୁ ଚାଷୀଙ୍କୁ ଶସ୍ତା/ସବସିଡି ଦରରେ ସମସ୍ତ ପିଏଣ୍ଡକେ ସାର ଉପଲବ୍ଧ ହୋଇପାରିବ ଏବଂ ଏହା କୃଷି କ୍ଷେତ୍ରକୁ ମଧ୍ୟ ସହାୟକ ହେବ । ଅନ୍ତର୍ଜାତୀୟ ବଜାରରେ ସାର ଦରରେ ଦେଖା ଦେଇଥିବା ଅସ୍ଥିରତା ଏବଂ କଞ୍ଚାମାଲର ଅଭାବ ସମସ୍ୟାକୁ କେନ୍ଦ୍ର ସରକାର ସବସିଡି ଓ ଅନ୍ୟାନ୍ୟ ସହାୟତା ମାଧ୍ୟମରେ ପ୍ରାୟତଃ ନିୟନ୍ତ୍ରଣ କରି ଆସୁଛନ୍ତି ।
ଦ୍ବିତୀୟ ଭାରତ ନୋର୍ଡିକ୍ ଶିଖର ସମ୍ମିଳନୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦ୍ବିତୀୟ ଭାରତ-ନୋର୍ଡିକ ଶିଖର ସମ୍ମିଳନୀରେ ଡେନମାର୍କର ପ୍ରଧାନମନ୍ତ୍ରୀ ସୁଶ୍ରୀ ମେଟେ ଫେଡିରିକ୍‌ସେନ, ଆଇସଲ୍ୟାଣ୍ଡର ପ୍ରଧାନମନ୍ତ୍ରୀ ସୁଶ୍ରୀ କାଟରିନା ଜାକୋବ୍‌ସଡୋଟିର, ନରୱେର ପ୍ରଧାନମନ୍ତ୍ରୀ ଶ୍ରୀ ଜୋନାସ ଗହର ଷ୍ଟୋର, ସ୍ବିଡେନର ପ୍ରଧାନମନ୍ତ୍ରୀ ସୁଶ୍ରୀ ମେଣ୍ଡେଲିନା ଏଣ୍ଡରସନ ଏବଂ ଫିନଲାଣ୍ଡର ପ୍ରଧାନମନ୍ତ୍ରୀ ସୁଶ୍ରୀ ସନା ମାରିନଙ୍କ ସହିତ ଭାଗ ନେଇଛନ୍ତି। ଏହି ଶିଖର ସମ୍ମିଳନୀ 2018 ରେ ଷ୍ଟକହୋମରେ ପ୍ରଥମ ଭାରତ-ନୋର୍ଡିକ୍ ଶିଖର ସମ୍ମିଳନୀ ପରେ ଭାରତ-ନୋର୍ଡିକ ସମ୍ବନ୍ଧରେ ହୋଇଥିବା ପ୍ରଗତିର ସମୀକ୍ଷା କରିବାର ସୁଯୋଗ ପ୍ରଦାନ କରିଛି। ମହାମାରୀ ପରେ ଆର୍ଥିକ ସୁଧାର (ରିକଭରି), ଜଳବାୟୁ ପରିବର୍ତ୍ତନ, କ୍ରମାଗତ ବିକାଶ, ନୂତନତା, ଡିଜିଟାଲକରଣ ଏବଂ ସବୁଜ ଏବଂ ସ୍ବଚ୍ଛ ବିକାଶ ଆଦି କ୍ଷେତ୍ରରେ ବହୁମୁଖୀ ବିଷୟ ଉପରେ ଆଲୋଚନା ହୋଇଛି। ସ୍ଥାୟୀ ମହାସାଗର ପରିଚାଳନା ଉପରେ ବିଶେଷ ଧ୍ୟାନ ପ୍ରଦାନ କରି ସାମୁଦ୍ରିକ କ୍ଷେତ୍ରରେ ସହଯୋଗ ଉପରେ ମଧ୍ୟ ଚର୍ଚ୍ଚା ହୋଇଛି। ପ୍ରଧାନମନ୍ତ୍ରୀ ନୋର୍ଡିକ୍ କମ୍ପାନୀଗୁଡ଼ିକୁ ବିଶେଷ ଭାବରେ ଭାରତର ସାଗରମାଳା ପ୍ରକଳ୍ପ ସମେତ ଜଳ ସମ୍ପର୍କିତ (ବ୍ଲୁ ଇକୋନୋମି) ଅର୍ଥବ୍ୟବସ୍ଥା କ୍ଷେତ୍ରରେ ନିବେଶ କରିବା ପାଇଁ ଆମନ୍ତ୍ରିତ କରିଛନ୍ତି। ଆର୍କଟିକ୍ କ୍ଷେତ୍ରରେ ନୋର୍ଡିକ୍ କ୍ଷେତ୍ର ସହିତ ଭାରତର ସହଯୋଗ ଉପରେ ଆଲୋଚନା ହୋଇଛି। ପ୍ରଧାନମନ୍ତ୍ରୀ କହିଛନ୍ତି ଯେ ଭାରତର ଆର୍କଟିକ୍ ନୀତି, ଆର୍କଟିକ୍ କ୍ଷେତ୍ରରେ ଭାରତ-ନୋର୍ଡିକ୍ ସହଯୋଗର ସଂପ୍ରସାରଣ ପାଇଁ ଏକ ଉତ୍ତମ ରୂପରେଖ ପ୍ରସ୍ତୁତ କରିବ। ପ୍ରଧାନମନ୍ତ୍ରୀ ନୋର୍ଡିକ ଦେଶର ସୋଭରେନ ୱେଲଥ ଫଣ୍ଡକୁ ଭାରତରେ ନିବେଶ ପାଇଁ ଆମନ୍ତ୍ରିତ କରିଛନ୍ତି। କ୍ଷେତ୍ରୀୟ ଏବଂ ବିଶ୍ବ ଘଟଣାକ୍ରମରେ ମଧ୍ୟ ଆଲୋଚନା ହୋଇଛି। ଶିଖର ସମ୍ମିଳନୀ ପରେ ଏକ ସଂଯୁକ୍ତ ବକ୍ତବ୍ୟର ଗ୍ରହଣ କରାଯାଇଛି, ଯାହାକୁ ଏଠାରେ ଦେଖା ଯାଇପାରିବ।
ବାପୁଙ୍କ ନେତୃତ୍ୱରେ ଭାରତଛାଡ ଆନ୍ଦୋଳନ ଭାଗ ନେଇଥିବା ବ୍ୟକ୍ତିମାନଙ୍କୁ ସ୍ମରଣ କଲେ ପ୍ରଧାନମନ୍ତ୍ରୀ

ବାପୁଙ୍କ ନେତୃତ୍ୱରେ ଭାରତଛାଡ ଆନ୍ଦୋଳନରେ ଭାଗ ନେଇ ଆମ ସ୍ୱାଧୀନତା ସଂଗ୍ରାମକୁ ମଜବୁତ କରିଥିବା ବ୍ୟକ୍ତିମାନଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ମରଣ କରିଛନ୍ତି । ଏକ ଟ୍ୱିଟ ଶୃଙ୍ଖଳରେ ପ୍ରଧାନମନ୍ତ୍ରୀ କହିଛନ୍ତି; “ବାପୁଙ୍କ ନେତୃତ୍ୱରେ ଭାରତଛାଡ ଆନ୍ଦୋଳନରେ ଭାଗ ନେଇ ଆମ ସ୍ୱାଧୀନତା ସଂଗ୍ରାମକୁ ମଜବୁତ କରିଥିବା ବ୍ୟକ୍ତିମାନଙ୍କୁ ସ୍ମରଣ କରୁଛି ।” “ଭାରତଛାଡ ଆନ୍ଦୋଳନ ପ୍ରାରମ୍ଭ ବେଳେ ମୁମ୍ବାଇ ଠାରେ ମହାତ୍ମା ଗାନ୍ଧିଙ୍କ ଫଟୋ ।” ( ଉତ୍ସ:ନେହରୁ ସ୍ମାରକୀ ସଂଗ୍ରହ) “ଅଗଷ୍ଟ ୯ ଆମ ଜାତୀୟ ବିପ୍ଳବର ଜ୍ୱଳନ୍ତ ଉଦାହରଣ ବୋଲି ଲୋକନାୟକ ଜେପି କହିଥିଲେ ।” “ବାପୁଙ୍କ ପ୍ରେରଣାରେ ଭାରତଛାଡ ଆନ୍ଦୋଳନରେ ଜେପି ଓ ଡଃ ଲୋହିଆଙ୍କ ଭଳି ମହାନ ବ୍ୟକ୍ତିତ୍ୱଙ୍କ ସମେତ ସମାଜର ସମସ୍ତ ବର୍ଗର ଲୋକେ ସାମିଲ ହୋଇଥିଲେ ।”
ତୁର୍କୀ ରାଷ୍ଟ୍ରପତିଙ୍କ ସହ ପ୍ରଧାନମନ୍ତ୍ରୀଙ୍କ ଟେଲିଫୋନ ବାର୍ତ୍ତାଳାପ

ମହାମହିମ ତୁର୍କୀ ସାଧାରଣତନ୍ତ୍ରର ରାଷ୍ଟ୍ରପତି ମିଷ୍ଟର ରିକେପ ତାଈପ ଏର୍ଡୋଗାନଙ୍କ ସହିତ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଟେଲିଫୋନ ଯୋଗେ ବାର୍ତ୍ତାଳାପ କରିଛନ୍ତି । ରାଷ୍ଟ୍ରପତି ଏର୍ଡୋଗାନ ଭାରତରେ ନିକଟରେ ହୋଇଥିବା ଆତଙ୍କବାଦୀ ଆକ୍ରମଣର ମୃତକଙ୍କ ପ୍ରତି ସମବେଦନା ଜଣାଇଥିଲେ ଏବଂ ଆହତଙ୍କ ଆଶୁ ଆରୋଗ୍ୟ କାମନା କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ, ଆତଙ୍କବାଦ ବିଶ୍ଵର ଶାନ୍ତି ଏବଂ ନିରାପତ୍ତା ପ୍ରତି ସବୁଠୁ ବଡ ବିପଦ ହୋଇ ରହିଛି । ସମସ୍ତ ପ୍ରଭାବିତ ରାଷ୍ଟ୍ରଗୁଡିକ ଦ୍ଵାରା ଆତଙ୍କବାଦ ବିରୁଦ୍ଧରେ ତ୍ଵରିତ, ବ୍ୟାପକ ଏବଂ ପ୍ରଭାବୀ କାର୍ଯ୍ୟାନୁଷ୍ଠାନ ଗ୍ରହଣ କରିବାର ଗୁରୁତ୍ଵ ଉପରେ ସେ ଆଲୋକପାତ କରିଥିଲେ ।
ପ୍ରଧାନମନ୍ତ୍ରୀ ସୁବ୍ରମଣ୍ୟମ ଭାରତୀଙ୍କୁ ତାଙ୍କର ୧୦୦ ତମ ପୁଣ୍ୟ ତିଥିରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାକବି ସୁବ୍ରମଣ୍ୟମ ଭାରତୀଙ୍କୁ ତାଙ୍କର ୧୦୦ ତମ ପୁଣ୍ୟତିଥିରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଏକ ଟୁଇଟ୍ ଜରିଆରେ ପ୍ରଧାନମନ୍ତ୍ରୀ କହିଛନ୍ତି: ତାଙ୍କର ୧୦୦ ତମ ପୂଣ୍ୟ ତିଥିରେ ସୁବ୍ରମଣ୍ୟମ ଭାରତୀଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଥିଲେ । ତାଙ୍କର ସମୃଦ୍ଧ ଜ୍ଞାନ, ଆମ ଦେଶ ପାଇଁ ବହୁମୁଖୀ ଅବଦାନ, ସାମାଜିକ ନ୍ୟାୟ ଏବଂ ମହିଳା ସଶକ୍ତିକରଣ ଉପରେ ଉତ୍ତମ ଆଦର୍ଶକୁ ମନେ ପକାଉ । ଡିସେମ୍ବର ୨୦୨୦ ରେ ମୁଁ ଏଠାରେ ତାଙ୍କ ଉପରେ ଏକ ବକ୍ତୃକ୍ତା ପ୍ରଦାନ କରିଥିଲି ।
ଉତ୍ତର ପ୍ରଦେଶର ଗାଜିଆବାଦରେ ବିଭିନ୍ନ ଉନ୍ନୟନ ପ୍ରକଳ୍ପର ଶୁଭାରମ୍ଭ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଉତ୍ତର ପ୍ରଦେଶର ଗାଜିଆବାଦ ଗସ୍ତ କରିବାସ ସହିତ ବିଭିନ୍ନ ଉନ୍ନୟନ ପ୍ରକଳ୍ପର ଶୁଭାରମ୍ଭ କରିଥିଲେ । ସେ ହିନେ୍ଦାନ ବିମାନବନ୍ଦରର ବେସାମରିକ ଟର୍ମିନାଲ ଉଦଘାଟନ ଉଦେ୍ଦଶ୍ୟରେ ଫଳକ ଉନ୍ମୋଚନ କରିଥିଲେ । ଏହାପରେ ସେ ସିକନ୍ଦରପୁର ଗସ୍ତ କରିଥିଲେ ଏବଂ ଦିଲ୍ଲୀ–ଗାଜିଆବାଦ–ମେରଟ ଆଂଚଳିକ ଦ୍ରୁତ ପରିବହନ ବ୍ୟବସ୍ଥା ପାଇଁ ଆଧାରଶିଳା ରଖିଥିଲେ । ସେ ମଧ୍ୟ ଅନ୍ୟ କେତକେ ଉନ୍ନୟନ ପ୍ରକଳ୍ପର ଶୁଭାରମ୍ଭ କରିଥିଲେ ଏବଂ ବିଭିନ୍ନ ସରକାରୀ ଯୋଜନାର ହିତାଧିକାରୀମାନଙ୍କୁ ପ୍ରମାଣପତ୍ର ବଂଟନ କରିଥିଲେ । ପ୍ରଧାନମନ୍ତ୍ରୀ ମଧ୍ୟ ଗାଜିଆବାଦ ମେଟ୍ରୋ ଷ୍ଟେସନରେ ଥିବା ସହିଦ ସ୍ଥଳ (ନୂଆ ବସ ଆଡ୍ଡା) ପରିଦର୍ଶନ କରିଥିଲେ ଏବଂ ସହିଦସ୍ଥଳ ଷ୍ଟେସନରୁ ଦିଲସାଦ ଗାର୍ଡେନ ପର୍ଯ୍ୟନ୍ତ ନୂଆ ମେଟ୍ରୋ ରେଳକୁ ପତାକା ଦେଖାଇ ଶୁଭାରମ୍ଭ କରିଥିଲେ । ସେ ମଧ୍ୟ ମେଟ୍ରୋରେ ଯାତ୍ରା କରିଥିଲେ । ଗାଜିଆବାଦର ସିକନ୍ଦରପୁର ଠାରେ ବିପୁଳ ସଂଖ୍ୟାରେ ସମବେତ ଜନସାଧାରଣଙ୍କୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଥିଲେ ଯେ ଗାଜିଆବାଦ ଆଜି ତିନୋଟି ସି: କନେକ୍ଟିଭିଟି (ଯୋଗାଯୋଗ), କ୍ଲିନଲିନେସ୍ (ସ୍ୱଚ୍ଛତା) ଏବଂ କ୍ୟାପିଟାଲ (ପୁଞ୍ଜି) ପାଇଁ ପରିଚିତ । ଏହି ପରିପ୍ରେକ୍ଷୀରେ ସେ ଗାଜିଆବାଦକୁ ସମ୍ପ୍ରସାରିତ ମେଟ୍ରୋ ସଂଯୋଗ, ସ୍ୱଚ୍ଛ ସର୍ବେକ୍ଷଣ ମାନ୍ୟତାରେ ଏହାର 13ତମ ସ୍ଥାନ ଏବଂ ଉତ୍ତରପ୍ରଦେଶର ବ୍ୟବସାୟିକ ପେଣ୍ଠସ୍ଥଳୀ ଭାବେ ଏହାର ମାନ୍ୟତା ବିଷରେ ଉଲ୍ଲେଖ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ହିନ୍ଦୋନ ବିମାନ ବନ୍ଦରରେ ନୂଆ ବେସାମରିକ ଟର୍ମିନାଲ ଦ୍ୱାରା ଗାଜିଆବାଦର ଲୋକମାନେ ଦିଲ୍ଲୀ ନଯାଇ ଏଠାରୁ ହିଁ ଅନ୍ୟ ସହରକୁ ବିମାନଯାତ୍ରା କରିପାରିବେ । ଯେଉଁ ଦ୍ରୁତ ଗତିରେ ଏହି ସେସାମରିକ ଟର୍ମିନାଲର ନିର୍ମାଣ କରାଗଲା ତାହା କେନ୍ଦ୍ର ସରକାରଙ୍କ ପ୍ରତିବଦ୍ଧତା ଏବଂ କାର୍ଯ୍ୟ ସଂସ୍କୃତିକୁ ପ୍ରତିଫଳିତ କରୁଛି । ସହିଦ ସ୍ଥଳଠାରେ ମେଟ୍ରୋର ନୂଆ ସେକ୍ସନ ଦ୍ୱାରା ଉତ୍ତର ପ୍ରଦେଶରୁ ଦିଲ୍ଲୀ ମଧ୍ୟରେ ଯାତ୍ରା କରିବା ଲାଗି ଯାତ୍ରୀଙ୍କୁ ହେଉଥିବା କଷ୍ଟ ହ୍ରାସ ପାଇବ ବୋଲି ସେ ଉଲ୍ଲେଖ କରିଥିଲେ । 30 ହଜାର କୋଟି ଟଙ୍କାରେ ନିର୍ମାଣ କରାଯାଉଥିବା ଦିଲ୍ଲୀ–ମେଟ୍ରୋ ଆରଆରଟିଏସ ବ୍ୟବସ୍ଥା ଭାରତରେ ଏହି ଧରଣର ପ୍ରଥମ ପରିବହନ ବ୍ୟବସ୍ଥା ବୋଲି ପ୍ରଧାନମନ୍ତ୍ରୀ କହିଥିଲେ । ଥରେ ସମ୍ପୂଣ୍ଣ ହୋଇଗଲେ ଏହା ଗୁରୁତ୍ୱପୂର୍ଣ୍ଣ ଭାବେ ଦିଲ୍ଲୀ ଏବଂ ମେରଟ ମଧ୍ୟରେ ଯାତ୍ରା ସମୟ ହ୍ରାସ କରିବ । ସେ କହିଥିଲେ ଯେ ଗାଜିଆବାଦରେ ଅତ୍ୟାଧୁନିକ ଭିତିଭୂମି ନିର୍ମାଣ କରାଯାଉଛି, ଯାହା ସହର ତଥା ପାର୍ଶ୍ଵବର୍ତ୍ତୀ କ୍ଷେତ୍ରର ଜନସାଧାରଣଙ୍କ ଜୀବନଧାରଣକୁ ସହଜ କରିବ । ଅନୁରୂପ ଭିତ୍ତିଭୂମି ଦେଶବ୍ୟାପୀ ନିର୍ମାଣ କରାଯାଉଥିବା ପ୍ରଧାନମନ୍ତ୍ରୀ ଉଲ୍ଲେଖ କରିଥିଲେ । ପ୍ରଧାନମନ୍ତ୍ରୀ ମାନ–ଧନ ଯୋଜନାର ଲାଭ ବିଷୟରେ ପ୍ରଧାନମନ୍ତ୍ରୀ କହିଥିଲେ । ସେ କହିଥିଲେ ଯେ ଏହି ଯୋଜନା ଅସଂଗଠିତ କ୍ଷେତ୍ରର ଶ୍ରମିକମାନଙ୍କୁ ବୃଦ୍ଧାବସ୍ଥାରେ ଆର୍ଥିକ ସୁରକ୍ଷା ପ୍ରଦାନ କରିବ । ସେ ଉଲ୍ଲେଖ କରିଥିଲେ ଯେ ପ୍ରଧାନମନ୍ତ୍ରୀ କିସାନ ସମ୍ମାନ ନିଧି ଯୋଜନାରେ 2 କୋଟିରୁ ଅଧିକ କୃଷକ ପ୍ରଥମ କିସ୍ତି ସହାୟତା ପାଇସାରିଲେଣି । ପ୍ରଧାନମନ୍ତ୍ରୀ ଆବାସ ଯୋଜନା, ଆୟୁଷ୍ମାନ ଭାରତ, ପିଏମ କିସାନ, ପିଏମ–ଏସୱାଇଏମ ଭଳି ସୁଚିନ୍ତିତ ଯୋଜନା ମାଧ୍ୟମରେ ସରକାର ଅସମ୍ଭବକୁ ସମ୍ଭବ କରିପାରିଛନ୍ତି ବୋଲି ପ୍ରଧାନମନ୍ତ୍ରୀ କହିଥିଲେ । ସେ କହିଥିଲେ ଯେ ସେ ଦେଶର ନାଗରିକମାନଙ୍କଠାରୁ ସବୁକଥାକୁ ସମ୍ଭବ କରିପାରିବାର ବଳ ହାସଲ କରିଛନ୍ତି ।
ହନୁକ୍କା ଉପଲକ୍ଷେ ଇସ୍ରାଏଲ ପ୍ରଧାନମନ୍ତ୍ରୀ ମହାମହିମ ନଫତାଲି ବେନେଟ୍ଟ ଓ ଇସ୍ରାଏଲ ଜନସାଧାରଣଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହନୁକ୍କା ଉପଲକ୍ଷେ ଇସ୍ରାଏଲ ପ୍ରଧାନମନ୍ତ୍ରୀ ମହାମହିମ ନଫତାଲି ବେନେଟ୍ଟ, ଇସ୍ରାଏଲର ଜନସାଧାରଣ ଏବଂ ସମଗ୍ର ବିଶ୍ୱରେ ଥିବା ଇହୁଦୀ ଲୋକମାନଙ୍କୁ ଶୁଭେଚ୍ଛା ଜଣାଇଛନ୍ତି। ଏକ ଟ୍ବିଟରେ ପ୍ରଧାନମନ୍ତ୍ରୀ କହିଛନ୍ତି; “ଆଠ ଦିନର ଆଲୋକର ପର୍ବ ପାଳନ ଉପଲକ୍ଷେ ପ୍ରଧାନମନ୍ତ୍ରୀ ନଫତାଲି ବେନେଟ୍ଟ ଆପଣଙ୍କୁ, ଇସ୍ରାଏଲର ବନ୍ଧୁତ୍ୱପୂର୍ଣ୍ଣ ଜନସାଧାରଣ, ଏବଂ ସାରା ବିଶ୍ୱରେ ଥିବା ଇହୁଦୀ ଲୋକମାନଙ୍କୁ ହନୁକ୍କା ସମିୟାଃ (ହନୁକ୍କାର ଶୁଭେଚ୍ଛା)”।
ରୱାଣ୍ଡାରେ ଭାରତୀୟ ଗୋଧନ ବଂଟନ କଲେ ପ୍ରଧାନମନ୍ତ୍ରୀ

• ପିଲାଙ୍କଠାରେ ଅପପୁଷ୍ଟି ରୋକିବାକୁ ଆରମ୍ଭ ହୋଇଛି ଗିରିଙ୍କା କାର୍ଯ୍ୟକ୍ରମ • ସମନ୍ୱିତ ପ୍ରାଣୀଧନ ଓ ବହୁମୁଖୀ ଫସଲ କାର୍ଯ୍ୟକ୍ରମ ଜରିଆରେ ଆଫ୍ରିକୀୟ ରାଷ୍ଟ୍ରରେ ବଢ଼ିଛି କୃଷି ଓ ଦୁଗ୍ଧ ଉତ୍ପାଦନ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରୱାଣ୍ଡା ଗସ୍ତ କାଳରେ ଆଜି ରୱେରୁ ଆଦର୍ଶ ଗ୍ରାମରେ ସେଠାକାର ଗ୍ରାମବାସୀମାନଙ୍କୁ 200 ଭାରତୀୟ ଗାଈ ଉପହାର ଆକାରରେ ପ୍ରଦାନ କରିଛନ୍ତି । ରୱାଣ୍ଡା ସରକାରଙ୍କ ଗିରିଙ୍କା କାର୍ଯ୍ୟକ୍ରମ ଅଧୀନରେ ଗ୍ରାମବାସୀମାନଙ୍କୁ ଏହି ଗାଈ ଭାରତ ପକ୍ଷରୁ ପ୍ରଦାନ କରାଯାଇଛି । ଏଥିଲାଗି ରୱେରୁ ଗ୍ରାମରେ ଏକ ସମାରୋହ ଅନୁଷ୍ଠିତ ହୋଇଥିଲା । ଯେଉଁଥିରେ ସେଠାକାର ରାଷ୍ଟ୍ରପତି ପଲ କାଗାମେ ଯୋଗଦେଇଥିଲେ । ଏହି ଅବସରରେ ଉଦବୋଧନ ଦେଇ ପ୍ରଧାନମନ୍ତ୍ରୀ ଗିରିଙ୍କା କାର୍ଯ୍ୟକ୍ରମ ଲାଗି ରାଷ୍ଟ୍ରପତି ପଲ କାଗାମେଙ୍କ ପ୍ରୟାସକୁ ଉଚ୍ଚପ୍ରଶଂସା କରିଥିଲେ । ଭାରତୀୟମାନେ ମଧ୍ୟ ରୱାଣ୍ଡା ଜନସାଧାରଣଙ୍କ ଗୋ-ଧନ ପ୍ରତି ସ୍ନେହ ଓ ମମତା ଦେଖି ଆଶ୍ଚର୍ଯ୍ୟ ଚକିତ ହୋଇଛନ୍ତି । ଏହି ସୁଦୂର ଆଫ୍ରିକୀୟ ଦେଶରେ ଗୋ-ଧନକୁ ଗ୍ରାମୀଣ ଆର୍ଥିକ ସଶକ୍ତିକରଣର ଏକ ପ୍ରମୁଖ ମାଧ୍ୟମ ଭାବେ ଗ୍ରହଣ କରାଯାଉଥିବାରୁ ପ୍ରଧାନମନ୍ତ୍ରୀ ବେଶ ଆନନ୍ଦ ପ୍ରକାଶ କରିଥିଲେ । ଉଭୟ ଦେଶର ଗ୍ରାମ୍ୟ ଜୀବନରେ ଗୋସମ୍ପଦ ପ୍ରତି ସ୍ନେହ ଏବଂ ଅନେକ କ୍ଷେତ୍ରରେ ସାମଞ୍ଜସ୍ୟ ନେଇ ପ୍ରଧାନମନ୍ତ୍ରୀ ବର୍ଣ୍ଣନା କରିଥିଲେ । ଗିରିଙ୍କା କାର୍ଯ୍ୟକ୍ରମ ରୱାଣ୍ଡାର ଗ୍ରାମ୍ୟ ଜୀବନକୁ ପରିବର୍ତ୍ତନ କରିବା ଦିଗରେ ବେଶ ସହାୟକ ହେବ ବୋଲି ସେ କହିଥିଲେ । ଗିରିଙ୍କା ଶବ୍ଦର ଆଫ୍ରିକୀୟ ଅର୍ଥ ହେଉଛି “ଆପଣ ଏକ ଗାଈ ରଖିପାରିବେ କି” । ରୱାଣ୍ଡା ସଂସ୍କୃତିରେ ଜଣେ ଗ୍ରାମବାସୀ ଅନ୍ୟ ଜଣଙ୍କୁ ଶ୍ରଦ୍ଧା ଓ ସମ୍ମାନର ପ୍ରତୀକ ସ୍ୱରୂପ ଗୋଦାନ କରିଥାନ୍ତି । ଏହି ଆଫ୍ରିକୀୟ ଦେଶର ପିଲାମାନଙ୍କଠାରେ ପୁଷ୍ଟିହୀନତା ହାର ପ୍ରବଳ ହେବାପରେ ରାଷ୍ଟ୍ରପତି ପଲ କଗାମେ ଗିରିଙ୍କା କାର୍ଯ୍ୟକ୍ରମ ଆରମ୍ଭ କରିଥିଲେ ଏବଂ ଏହି କାର୍ଯ୍ୟକ୍ରମ ମାଧ୍ୟମରେ ପ୍ରତି ପରିବାରକୁ ଗୋଟିଏ ଲେଖାଏଁ ଦୁଧିଆଳୀ ଗାଈ ପ୍ରଦାନ ଲାଗି ପ୍ରୟାସ କରାଯାଉଛି । କେବଳ ସେତିକି ନୁହେଁ ସମନ୍ୱିତ ପ୍ରାଣୀଧନ ଓ ବହୁମୁଖୀ ଫସଲ କାର୍ଯ୍ୟକ୍ରମ ଜରିଆରେ ଗ୍ରାମାଂଚଳ ଦାରିଦ୍ର୍ୟ ହ୍ରାସ କରିବା ଲାଗି ଉଦ୍ୟମ କରାଯାଉଛି । ଗରିବ ପରିବାରମାନେ ଦୁଧିଆଳୀ ଗାଈକୁ ଲାଳନ ପାଳନ କରି କ୍ଷୀର, ଦହି, ଘିଅ, ଛେନା ଆଦି ସୁମିଷ୍ଟ ଓ ପୌଷ୍ଟିକ ଖାଦ୍ୟ ଜରିଆରେ ନିଜ ନିଜ ପିଲାମାନଙ୍କ ସ୍ୱାସ୍ଥ୍ୟରେ ଉନ୍ନତି ଆଣିପାରୁଛନ୍ତି ଏବଂ ଗାଈ ଗୋବରକୁ ଜୈବିକ ସାର ରୂପେ ମଧ୍ୟ ବ୍ୟାପକ ଭାବେ ରୱାଣ୍ଡାର ଗାଁ ଗାଁରେ ଉପଯୋଗ କରାଯାଉଛି । 2006 ମସିହାରେ ଗିରିଙ୍କା କାର୍ଯ୍ୟକ୍ରମ ଆରମ୍ଭ ହୋଇଥିଲା ଏବଂ ସେହିଦିନଠାରୁ ଜୁନ 2016 ପର୍ଯ୍ୟନ୍ତ ଗରିବ ପରିବାରମାନଙ୍କୁ 2,48,566ଟି ଦୁଧିଆଳୀ ଗାଈ ବଂଟନ କରାଯାଉଛି । ଏହି କାର୍ଯ୍ୟକ୍ରମ ଆରମ୍ଭ ହେବାପରେ ରୱାଣ୍ଡାରେ ଦୁଗ୍ଧ ଓ ଦୁଗ୍ଧଜାତ ଖାଦ୍ୟ ସାମଗ୍ରୀ ଉତ୍ପାଦନ ବୃଦ୍ଧି ପାଉଛି ଏବଂ ପିଲାମାନଙ୍କଠାରେ ଅପପୁଷ୍ଟିର ହାର ମଧ୍ୟ ଯଥେଷ୍ଟ କମିଛି । ସେହିପରି ସେଠାରେ କୃଷି ଉତ୍ପାଦନ ମଧ୍ୟ ଧୀରେ ଧୀରେ ବଢ଼ିବାରେ ଲାଗିଛି । ଗିରିଙ୍କା କାର୍ଯ୍ୟକ୍ରମର ପ୍ରସାର ଦ୍ୱାରା ଗୋଧନ ସଂଖ୍ୟା ବୃଦ୍ଧି ପାଇବା ସହ ସେଠାକାର ଲୋକମାନଙ୍କ ମଧ୍ୟରେ ସ୍ନେହ ସୌହାର୍ଦ୍ଧ ମଧ୍ୟ ବଢ଼ୁଛି । ଗିରିଙ୍କା କାର୍ଯ୍ୟକ୍ରମର ମାର୍ଗଦର୍ଶିକା ଅନୁଯାୟୀ କେବଳ ଗରିବ ଓ ସାମାନ୍ୟ ଜମି ରଖିଥିବା ପରିବାରକୁ ଗୋଦାନ କରାଯାଇଥାଏ । ଏହା ଫଳରେ ସମ୍ପୃକ୍ତ ହିତାଧିକାରୀ ପରିବାର ନିଜର ଜମିରେ ଗାଈ ଚରାଇପାରିବେ ଏବଂ ଗୋବର ମଧ୍ୟ ବ୍ୟବହାର କରିପାରିବେ । ଏହାଛଡା ଗାଈକୁ ରଖିବା ଲାଗି ଗୁହାଳ ମଧ୍ୟ ହିତାଧିକାରୀଙ୍କ ପାଖରେ ଥିବା ଆବଶ୍ୟକ । ତାହେଲେ ଯାଇ ସେମାନଙ୍କୁ ଗାଈ ବଂଟନ କରାଯାଇଥାଏ ।
ଚିତା ଉପରେ ରୋମାଞ୍ଚକର ପ୍ରତିଯୋଗିତାରେ ଭାଗ ନେବାକୁ ଅନୁରୋଧ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମାଇଗଭ ୱେବସାଇଟରେ ଚିତା ଉପରେ ଉପଲବ୍ଧ ତିନିଟି ରୋମାଞ୍ଚକର ପ୍ରତିଯୋଗିତାରେ ଭାଗ ନେବାକୁ ଲୋକଙ୍କୁ ଅନୁରୋଧ କରିଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଯେତେବେଳେ ଆମେ ଚିତା ଦେଖିବା ପାଇଁ ଉତ୍ସାହର ସହିତ ଅପେକ୍ଷା କରୁଛୁ, ଏଠାରେ ମାଇଗଭ ରେ ତିନୋଟି ରୋମାଞ୍ଚକର ପ୍ରତିଯୋଗିତା ଅଛି ଯେଉଁଥିରେ ଭାଗ ନେବାକୁ ମୁଁ ଆପଣଙ୍କୁ ଅନୁରୋଧ କରୁଛି ।” mygov.in/careforcheetah mygov.in/cheetahnames mygov.in/cheetah "
•	ଆଜାଦ ହିନ୍ଦ ସରକାର ଗଠନର 75ତମ ବାର୍ଷିକୀ ଉତ୍ସବରେ ଯୋଗଦେଲେ ପ୍ରଧାନମନ୍ତ୍ରୀ

ନେତାଜୀ ସୁବାସ ଚନ୍ଦ୍ର ବୋଷ ଗଠନ କରିଥିବା ଆଜାଦ ହିନ୍ଦ ସରକାରର 75ତମ ବାର୍ଷିକୀକୁ ସ୍ମରଣ କରିବା ପାଇଁ ପ୍ରଧାନମନ୍ତ୍ରୀ ଆଜି ଲାଲ କିଲ୍ଲାଠାରେ ଜାତୀୟ ପତାକା ଉତୋଳନ କରିଛନ୍ତି । ଆଜାଦ ହିନ୍ଦ ସରକାର ଗଠନ ହେବାର 75ତମ ବାର୍ଷିକୀର ଗୌରବମୟ ଅବସରରେ ପ୍ରଧାନମନ୍ତ୍ରୀ ଦେଶବାସୀଙ୍କୁ ଅଭିନନ୍ଦନ ଜଣାଇଛନ୍ତି । ଏହି ଅବସରରେ ବକ୍ତବ୍ୟ ରଖି ସେ କହିଲେ ଯେ ଆଜାଦ ହିନ୍ଦ ଫୌଜକୁ ନେଇ ସୁବାସ ଚନ୍ଦ୍ର ବୋଷଙ୍କ ଅନ୍ତର୍ଦୃଷ୍ଟି ଏକ ଶକ୍ତିଶାଳୀ ଅଖଣ୍ଡ ଭାରତ ବର୍ଷକୁ ସୂଚାଇଥାଏ । ପୁନଶ୍ଚ ସେ କହିଲେ ଯେ ଆଜାଦ ହିନ୍ଦ ସରକାର ଦେଶ ଗଠନ କାର୍ଯ୍ୟରେ ସମ୍ପୂର୍ଣ୍ଣ ଭାବେ ଲୋକଙ୍କୁ ସାମିଲ କରିଥିଲେ । ଏପରିକି ସେମାନେ ନିଜର ବ୍ୟାଙ୍କ, ମୁଦ୍ରା ଏବଂ ଷ୍ଟାମ୍ପ ମଧ୍ୟ ପ୍ରଚଳନ କରିଥିଲେ । ନେତାଜୀଙ୍କ ଯୋଗଦାନ ସମ୍ବନ୍ଧରେ ସ୍ମରଣ କରି ମୋଦୀ କହିଲେ ଯେ ସୁବାସ ଚନ୍ଦ୍ର ବୋଷ ଜଣେ ଗଭୀର ଅନ୍ତର୍ଦୃଷ୍ଟି ସମ୍ପନ୍ନ ବ୍ୟକ୍ତି ଥିଲେ, ଯିଏକି ଶକ୍ତିଶାଳୀ ଔପନିବେଶିକ ଇଂରେଜ ସରକାରଙ୍କ ବିରୋଧରେ ଭାରତୀୟମାନଙ୍କୁ ଏକାଠି କରି ଲଢ଼େଇ କରିଥିଲେ । ସେ କହିଲେ ଯେ ପିଲାବେଳରୁ ବୋଷଙ୍କ ମଧ୍ୟରେ ଦେଶପ୍ରେମର ଜାଗରଣ ହୋଇଥିଲା ଏବଂ ଏହା ସେ ତାଙ୍କ ମା’ଙ୍କ ପାଖକୁ ଲେଖିଥିବା ପତ୍ରରୁ ଜାଣିବାକୁ ମିଳେ । ପ୍ରଧାନମନ୍ତ୍ରୀ କହିଲେ ଯେ ନେତାଜୀ କେବଳ ଭାରତ ପାଇଁ ନୁହେଁ, ବରଂ ବିଶ୍ୱବ୍ୟାପୀ ଦେଶମାନଙ୍କ ପାଇଁ ପ୍ରେରଣା ଥିଲେ ଯେଉଁମାନେ କି ଆତ୍ମସଂକଳ୍ପ ଏବଂ ସ୍ୱାଧୀନତା ପାଇଁ ସଂଗ୍ରାମ କରୁଥିଲେ । ଏ ପ୍ରସଙ୍ଗରେ ସେ ଦକ୍ଷିଣ ଆଫ୍ରିକୀୟ ନେତା ନେଲସନ ମାଣ୍ଡେଲା କିପରି ନେତାଜୀଙ୍କ ଦ୍ୱାରା ଅନୁପ୍ରାଣିତ ହୋଇଥିଲେ ତାହା ପ୍ରକାଶ କରିଥିଲେ । ସୁବାସ ଚନ୍ଦ୍ର ବୋଷଙ୍କ ଅନ୍ତର୍ଦୃଷ୍ଟି ଅନୁସାରେ ଏକ ନୂତନ ଭାରତର ଗଠନ ପାଇଁ ଅନେକ ପଥ ଅତିକ୍ରମ କରିବାର ଅଛି ବୋଲି ଦେଶବାସୀଙ୍କୁ ସ୍ମରଣ କରାଇ, ନାଗରିକମାନେ ନେତାଜୀଙ୍କ ଦ୍ୱାରା ଅନୁପ୍ରାଣିତ ହୋଇ ଦେଶର ଉନ୍ନତି ପାଇଁ କାର୍ଯ୍ୟ କରିବା ଲାଗି ପ୍ରଧାନମନ୍ତ୍ରୀ ସେମାନଙ୍କୁ ପ୍ରେରିତ କରାଇଥିଲେ । ସେ କହିଲେ ଯେ ଅନେକ ତ୍ୟାଗ ସ୍ୱୀକାର କରିବା ପରେ ଭାରତ ସ୍ୱାଧୀନତା ହାସଲ କରିଛି ଏବଂ ଏହି ସ୍ୱାଧୀନତାକୁ ସଂରକ୍ଷିତ କରି ରଖିବା ପ୍ରତ୍ୟେକ ନାଗରିକମାନଙ୍କ କର୍ତ୍ତବ୍ୟ । ସମ୍ମିଳନୀକୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଲେ ଯେ ରାଣୀ ଝାନ୍ସୀ ରେଜିମେଂଟ ପ୍ରତିଷ୍ଠା କରିବା ଦ୍ୱାରା ନେତାଜୀ ସୁବାସ ଚନ୍ଦ୍ର ବୋଷ ସୈନ୍ୟ ବାହିନୀରେ ମହିଳାମାନଙ୍କ ପାଇଁ ସମାନ ସୁଯୋଗର ଭିତ୍ତିଭୂମି ପ୍ରତିଷ୍ଠା କରିଥିଲେ । ପ୍ରଧାନମନ୍ତ୍ରୀ କହିଲେ ଯେ ସରକାର ଏହି ପରମ୍ପରାକୁ ନିଷ୍ଠାର ସହ ପାଳନ କରୁଛନ୍ତି । ସେ ମଧ୍ୟ ସଶସ୍ତ୍ର ବାହିନୀରେ ମହିଳାମାନେ ସ୍ଥାୟୀ କମିଶନ ହେବା ନେଇ ସମାନ ସୁବିଧା ପ୍ରଦାନ କରାଯିବା ପାଇଁ ପ୍ରତିବଦ୍ଧତାକୁ ଦୋହରାଇ ଥିଲେ ।
ଫ୍ରାନ୍ସରେ ଚାଟେଅଉରୌକ୍ସ ୨୦୨୨ ରେ ଆଉ ଏକ ସ୍ୱର୍ଣ୍ଣ ପଦକ ଜିତିଥିବାରୁ ଭାରତୀୟ ସୁଟର ଅଭନୀ ଲେଖରାଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତୀୟ ସୁଟର ଅଭନୀ ଲେଖରାଙ୍କୁ ଫ୍ରାନ୍ସର ଚାଟେଅଉରୌକ୍ସ ୨୦୨୨ ରେ ଆଉ ଏକ ସ୍ୱର୍ଣ୍ଣ ପଦକ ଜିତିଥିବାରୁ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; ଚାଟେଅଉରୌକ୍ସ ୨୦୨୨ ରେ ଆଉ ଏକ ସ୍ୱର୍ଣ୍ଣ ଜିତିଥିବାରୁ ଅଭନି ଲେଖରାଙ୍କ ପାଇଁ ଗର୍ବିତ । “ନୂତନ ଶିଖରକୁ ଛୁଇଁବା ପାଇଁ ତାଙ୍କର ସଂକଳ୍ପ ଉଲ୍ଲେଖନୀୟ । ଏହି ସଫଳତା ପାଇଁ ମୁଁ ତାଙ୍କୁ ଅଭିନନ୍ଦନ ଜଣାଉଛି ଏବଂ ଭବିଷ୍ୟତ ପାଇଁ ତାଙ୍କର ବହୁତ ଶୁଭେଚ୍ଛା କାମନା କରୁଛି ।”
ଉତ୍ତର-ପୂର୍ବାଂଚଳ ବନ୍ୟା ପରିସ୍ଥିତି ମୁକାବିଲା ପାଇଁ 2 ହଜାର କୋଟି ଟଙ୍କାର ସହାୟତା ଘୋଷଣା କଲେ ପ୍ରଧାନମନ୍ତ୍ରୀ

ଉତ୍ତର-ପୂର୍ବାଂଚଳ ରାଜ୍ୟଗୁଡିକରେ ଦେଖାଦେଇଥିବା ବନ୍ୟା ପରିସ୍ଥିତିର ମୁକାବିଲା ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୁଇ ହଜାର କୋଟି ଟଙ୍କାରୁ ଅଧିକ ସହାୟତା ଘୋଷଣା କରିଛନ୍ତି । ଏହି ଅର୍ଥରେ ପ୍ରଭାବିତ ଅଂଚଳରେ ରିଲିଫ, ପୁନର୍ବାସ, ପୁନଃନିର୍ମାଣ ଓ ବନ୍ୟା ନିୟନ୍ତ୍ରଣ କାର୍ଯ୍ୟକ୍ରମମାନ ହାତକୁ ନିଆଯିବ । ଆଜି ପ୍ରଧାନମନ୍ତ୍ରୀ ଆସାମ ଗସ୍ତ କାଳରେ ଉତ୍ତର-ପୂର୍ବାଂଚଳ ମୁଖ୍ୟମନ୍ତ୍ରୀମାନଙ୍କ ସହ ପରିସ୍ଥିତିର ସମୀକ୍ଷା କରିବା ପରେ ଏହି ସହାୟତା ରାଶି ଘୋଷଣା କରିଛନ୍ତି । ପ୍ରଧାନମନ୍ତ୍ରୀ ଆଜିର ଗସ୍ତ କାଳରେ ଆସାମ, ଅରୁଣାଚଳ ପ୍ରଦେଶ, ମଣିପୁର ଏବଂ ନାଗାଲେଣ୍ଡର ବର୍ଷା ଓ ବନ୍ୟା ପରିସ୍ଥିତି ନେଇ ପୃଥକ ପୃଥକ ଭାବେ ସେଠାକର ମୁଖ୍ୟମନ୍ତ୍ରୀମାନଙ୍କ ସହ ବିସ୍ତୃତ ଭାବେ ଆଲୋଚନା କରିଥିଲେ । ସମୀକ୍ଷା ବୈଠକରେ ସମ୍ପୃକ୍ତ ରାଜ୍ୟର ମୁଖ୍ୟମନ୍ତ୍ରୀମାନଙ୍କ ସହ ସେଠାକର ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ । ସମୀକ୍ଷା ବୈଠକକୁ ପହଂଚିପାରିନଥିବା ମିଜୋରାମ ମୁଖ୍ୟମନ୍ତ୍ରୀଙ୍କ ପକ୍ଷରୁ ଏକ ସ୍ମାରକ ପତ୍ର ପ୍ରଧାନମନ୍ତ୍ରୀଙ୍କୁ ପ୍ରଦାନ କରାଯାଇଥିଲା । ବନ୍ୟା ପ୍ରଭାବିତ ଅଂଚଳରେ ଭିତିଭୂମି ନିର୍ମାଣ ଲାଗି କେନ୍ଦ୍ର ସରକାର 1200 କୋଟି ଟଙ୍କାରୁ ଅଧିକ ସହାୟତା ଦେବେ । ଏହି ଅର୍ଥ କ୍ଷତିଗ୍ରସ୍ତ ସମ୍ପତ୍ତିର ମରାମତି, ରକ୍ଷଣାବେକ୍ଷଣ, ସଡକ, ଜାତୀୟ ରାଜପଥ, ସେତୁ ଏବଂ ଅନ୍ୟାନ୍ୟ ସରକାରୀ ସମ୍ପତ୍ତିର ପୁନରୁଦ୍ଧାର କରାଯିବ । ବ୍ରହ୍ମପୁତ୍ର ନଦୀରେ ବନ୍ୟା ନିୟନ୍ତ୍ରଣ କାର୍ଯ୍ୟକ୍ରମର ଅଂଶସ୍ୱରୂପ ଏହାର ଜଳଧାରଣ କ୍ଷମତା ବୃଦ୍ଧି କରିବା ଲାଗି 400 କୋଟି ଟଙ୍କା କେନ୍ଦ୍ର ସରକାର ପ୍ରଦାନ କରିବେ । ଚଳିତ ଆର୍ଥିକ ବର୍ଷ ରାଜ୍ୟ ବିପର୍ଯ୍ୟୟ ରିଲିଫ ପାଣ୍ଠି ବାବଦକୁ କେନ୍ଦ୍ର ସରକାର ଏହି ଅଂଚଳ ପାଇଁ 600 କୋଟି ଟଙ୍କା ମଞ୍ଜୁର କରିଛନ୍ତି । ସେଥି ମଧ୍ୟରୁ 345 କୋଟି ଟଙ୍କା ବର୍ତ୍ତମାନ ସୁଦ୍ଧା ପ୍ରଦାନ କରାଯାଇ ସାରିଛି ଏବଂ ଅବଶିଷ୍ଟ ଅର୍ଥ ତୁରନ୍ତ ପ୍ରଦାନ କରାଯିବ । ଏହା ବନ୍ୟା ପ୍ରଭାବିତ ଉତ୍ତର-ପୂର୍ବାଂଚଳ ରାଜ୍ୟଗୁଡିକରେ ରିଲିଫ ଓ ଥଇଥାନ କାର୍ଯ୍ୟରେ ସହାୟକ ହେବ । କେନ୍ଦ୍ର ସରକାର ଉତ୍ତର-ପୂର୍ବାଂଚଳରେ ବାରମ୍ବାର ଘଟୁଥିବା ବନ୍ୟା ପରିସ୍ଥିତିର ଦୀର୍ଘସ୍ଥାୟୀ ସମାଧାନ ପନ୍ଥା ବାହାର କରିବା ଦିଗରେ ଆବଶ୍ୟକ ଅନୁଧ୍ୟାନ ପାଇଁ ଆଉ 100 କୋଟି ଟଙ୍କା ପ୍ରଦାନ କରିବେ । ଦେଶର ମୋଟ ଭୂ-ଭାଗର 8 ପ୍ରତିଶତ ହେଉଛି ଉତ୍ତର-ପୂର୍ବାଂଚଳ । କିନ୍ତୁ ଏହି ଅଂଚଳରେ ଦେଶର ମୋଟ ଜଳ ସମ୍ବଳର ଏକ-ତୃତୀୟାଂଶ ରହିଛି । ଉତ୍ତର-ପୂର୍ବାଂଚଳରେ ଜଳସମ୍ପଦର ଯଥାଯଥ ପରିଚାଳନା ପାଇଁ କେନ୍ଦ୍ର ସରକାର ଏକ ଉଚ୍ଚ ସ୍ତରୀୟ କମିଟି ଗଠନ କରିବେ । ଏଥିରେ ଭାରତ ସରକାରଙ୍କ ସମ୍ପୃକ୍ତ ମନ୍ତ୍ରଣାଳୟ ଏବଂ ସେହି ଅଂଚଳର ସବୁ ରାଜ୍ୟର ପ୍ରତିନିଧିମାନେ ସଦସ୍ୟ ରହିବେ । ସମୀକ୍ଷା ବୈଠକରୁ ମିଳିଥିବା ସୂଚନା ଅନୁସାରେ ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠିରୁ ଉତ୍ତର-ପୂର୍ବାଂଚଳ ବନ୍ୟାରେ ମୃତକଙ୍କ ନିକଟ ସମ୍ପର୍କୀୟଙ୍କ ପାଇଁ 2 ଲକ୍ଷ ଟଙ୍କା ଏବଂ ଗୁରୁତର ଭାବେ ଆହତଙ୍କ ଲାଗି 50 ହଜାର ଟଙ୍କାର ଅନୁକମ୍ପା ରାଶି ମଞ୍ଜୁର କରାଯାଇଛି ।
ବୟନଶିଳ୍ପ, ପୋଷାକ, ଫେଶନ୍ କ୍ଷେତ୍ରରେ ସହଯୋଗ ଲାଗି ଭାରତ-ଅଷ୍ଟ୍ରେଲିଆ ବୁଝାମଣାକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ବୟନଶିଳ୍ପ, ପୋଷାକ ଏବଂ ଫେଶନ୍ କ୍ଷେତ୍ରରେ ପାରସ୍ପରିକ ସହଯୋଗ ଲାଗି ଭାରତ ସରକାରଙ୍କ ବୟନଶିଳ୍ପ ମନ୍ତ୍ରଣାଳୟ ଏବଂ ଅଷ୍ଟ୍ରେଲିଆର ବୈଦେଶିକ ବ୍ୟାପାର ତଥା ବାଣିଜ୍ୟ ବିଭାଗ ମଧ୍ୟରେ ସ୍ୱାକ୍ଷରିତ ହୋଇଥିବା ବୁଝାମଣାପତ୍ର (ଏମ୍ଓୟୁ)କୁ ଅନୁମୋଦନ ମିଳିଛି । ଏହି ଏମ୍ଓୟୁ ଦ୍ୱାରା ବୟନଶିଳ୍ପ ଏବଂ ଫେଶନ୍ କ୍ଷେତ୍ରରେ ପାରସ୍ପରିକ ସହଯୋଗ ବୃଦ୍ଧି ଏବଂ ଏ କ୍ଷେତ୍ରରେ ସମ୍ପୃକ୍ତ ଉଦ୍ୟୋଗକୁ ଲାଭ ମିଳିପାରିବ । ଏଥିରେ ସହଭାଗୀମାନେ ମିଳିତ ଭାବେ ଅଷ୍ଟ୍ରେଲିଆ ଏବଂ ଭାରତୀୟ ବୟନ ଶିଳ୍ପ ଜଗତ ଓ ଫେଶନ୍ କ୍ଷେତ୍ରକୁ ପରସ୍ପର ସହ ଯୋଡ଼ିବା ଲାଗି ଆବଶ୍ୟକ ସୁଯୋଗ ଚିହ୍ନଟ କରିବେ; ଏହି କ୍ଷେତ୍ରରେ ସହଯୋଗ ଏବଂ ଅନ୍ତର୍ଜାତିକ ବ୍ୟବସାୟକୁ ଏହା ପ୍ରୋତ୍ସାହନ ଦେବେ; ଏହି କ୍ଷେତ୍ରରେ ପ୍ରତିଭା ଏବଂ କୌଶଳ ବିକାଶ, ଅର୍ଥନୈତିକ ସମ୍ଭାବନା ଏବଂ ପେଶାଦାର ବ୍ୟବସାୟକୁ ପ୍ରୋତ୍ସାହନ, ତାଲିମ୍, ଦକ୍ଷତା ବିକାଶ ଏବଂ ଉତ୍ପାଦଗୁଡ଼ିକ ପାଇଁ ପ୍ରଦର୍ଶନୀ ଆଦି ଆୟୋଜନ କରିବେ । ତେବେ ଉଭୟ ପକ୍ଷର ବୌଦ୍ଧିକ ସମ୍ପତ୍ତି ଅଧିକାରକୁ ଅକ୍ଷୂର୍ଣ୍ଣ ରଖାଯିବ । ବୁଣାକାର ଏପରିକି ସହଯୋଗୀ ଶ୍ରମିକ ଏହି ଏମ୍ଓୟୁ ଦ୍ୱାରା ଉପକୃତ ହୋଇପାରିବେ । ଏହାବ୍ୟତୀତ ହସ୍ତତନ୍ତ କ୍ଷେତ୍ରର ସାମଗ୍ରୀକ ବିକାଶ ଲାଗି, ହସ୍ତତନ୍ତ ପୋଷାକର ବିକ୍ରି ବୃଦ୍ଧି ପାଇଁ ବଜାର ସୁଯୋଗ ସୃଷ୍ଟି କରିବା, ଡିଜାଇନ୍ ଦକ୍ଷତା ବୃଦ୍ଧି ପାଇଁ ଡିଜାଇନ୍ ଏବଂ କୌଶଳ ଶୈଳୀରେ ସୃଜନଶୀଳତାକୁ ପ୍ରୋତ୍ସାହନ ଦେବା, ଉତ୍ପାଦ ଲାଇନରେ ବିବିଧତା ଆଣିବା ଏବଂ ମୂଲ୍ୟ ସଂଯୋଜନ, ଘରୋଇ ଏବଂ ରପ୍ତାନୀ ବଜାର ପାଇଁ ଉପଯୁକ୍ତ ସୁବିଧା ଦ୍ୱାରା ବୁଣାକାରମାନଙ୍କୁ ନିୟମିତ ରୋଜଗାର ଦେବା ଏବଂ ସେମାନଙ୍କ ଜୀବନଧାରଣର ମାନ ବଦଳାଇବା କ୍ଷେତ୍ରରେ ସହଯୋଗ ମିଳିପାରିବ ।